

V E N D I M
Nr. 437, datë 9.9.1999

PËR SHPALLJEN PROJEKT KOMBËTAR TË “STUDIMIT RAJONAL TË
ZHVILLIMIT TË HAPËSIRËS TIRANË – DURRËS”
(Ndryshuar me VKM nr. 332, datë 31.5.2006)
(I përditësuar)

Në mbështetje të nenit 100 të Kushtetutës, të ligjit nr. 8405, datë 17.9.1998 “Për urbanistikën” , me propozimin e Ministrisë së Punëve Publike dhe Transportit, Këshilli i Ministrave

V E N D O S I:

1. Shpalljen projekt kombëtar të  “Studimit rajonal të zhvillimit të hapësirës Tiranë – Durrës”.
2. Ngritjen e komisionit shtetëror, sipas listës nr.1, që i bashkëlidhet këtij vendimi. Komisioni të kryesohet nga Zëvendëskryeministri, i cili do të ndjekë realizimin e këtij projekti kombëtar.
3. Ngarkohen institucionet e përmendura në listën nr.2, që i bashkëlidhet këtij vendimi, të bashkëpunojnë për plotësimin e këtij projekti me të dhënat, projektet e programet që ato kanë apo që duhet të hartojnë në kuadrin e këtij projekti.
4. Ngarkohet komisioni shtetëror i këtij projekti kombëtar të rakordojë dhe të propozojë, në bashkëpunim me Ministrinë e Bashkëpunimit Ekonomik dhe Tregtisë dhe me Ministrinë e Financave, fondin e duhur për realizimin e plotë të këtij projekti.
5. Shfuqizuar.
6. Drejtoria e Politikave të Planifikimit Urban, pranë Ministrisë së Punëve Publike, Transportit dhe Telekomunikacionit, bën bashkërendimin e punës, studimore e projektuese, të Institutit të Studimeve dhe Projektimeve të Urbanistikës dhe të institucioneve të tjera, të specializuara, të përmendura në listën 2, që i bashkëlidhet këtij vendimi.
Ngarkohen Ministria e Punëve Publike dhe Transportit dhe institucionet shtetërore, të listës nr.2 për zbatimin e këtij vendimi.                                                                                                                                                                                                                                               
Ky vendim hyn në fuqi menjëherë.

KRYEMINISTRI
Pandeli Majko















Lista nr.1

Komisioni shtetëror për projektin kombëtar
(Ndryshuar me VKM nr. 332, datë 31.5.2006)

“Studimi rajonal i zhvillimit të hapësirës Tiranë-Durrës”	
1. Zëvendëskryeministri					Kryetar
2. Ministri i Punëve Publike, Transportit 
dhe Telekomunikacionit					Anëtar
3. Ministri i Bujqësisë, Ushqimit dhe Mbrojtjes 
së Konsumatorit						Anëtar
4. Ministri i Ekonomisë, Tregtisë dhe Energjetikës		Anëtar
5. Ministri i Financave						Anëtar
6. Ministri i Turizmit, Kulturës, Rinisë dhe Sporteve		Anëtar
7. Ministri i Brendshëm					Anëtar
8. Ministri i Mjedisit, Pyjeve dhe Administrimit
të Ujërave							Anëtar
9. Sekretari Shkencor i Akademisë së Shkencave		Anëtar
10. Drejtori i Institutit të Statistikave				Anëtar
11. Kryetari i Këshillit të Qarkut, Tiranë			Anëtar
12. Kryetari i Këshillit të Qarkut, Durrës			Anëtar
13. Drejtor i Politikave të Planifikimit Urban në
Ministrinë e Punëve Publike Transportit dhe 
[bookmark: _GoBack]Telekomunikacionit						Anëtar

Lista nr.2

Institucionet bashkëpunëtore për hartimin e projektit kombëtar “Studimi rajonal i zhvillimit të hapësirës Tiranë-Durrës”
(Ndryshuar me vkm nr. 332, datë 31.5.2006)

1. Instituti i Studimeve e Projektimeve Urbanistike
2. Drejtoria e Përgjithshme e Rrugëve
3. Drejtoria e Përgjithshme e Ujësjellës-Kanalizimeve
4. Drejtoria e Përgjithshme e Hekurudhave
5. Instituti i Studimeve të Transporteve
6. Enti Kombëtar i Banesave
7. Arkivi Qendror Teknik i Ndërtimit
8. Sekretariati Teknik i Ujërave
9. Instituti i Studimit të Tokave
10. Drejtoritë e pyjeve dhe kullotave në qarqet Tiranë e Durrës
11. Zyra qendrore e regjistrimit të pasurive të paluajtshme dhe degët e tyre në Tiranë dhe Durrës
12. Drejtoritë e bujqësisë dhe ushqimit në qarqet Tiranë dhe Durrës
13. Instituti i Sizmikës
14. Instituti i Hidrometereologjisë
15. Qendra e Kërkimeve Gjeografike
16. Muzeu i Shkencave të Natyrës
17. Instituti i Monumenteve të Kulturës
18. Qendra e Kërkimeve Arkeologjike
19. Agjencia Rajonale e Mjedisit Tiranë, Durrës
20. Instituti i Statistikave
21. Këshilli i Qarkut Tiranë dhe Këshilli i Qarkut Durrës
22. Albtelekom sh.a.
23. Korporata Elektroenergjetike Shqiptare
24. Ndërmarrja Hidrogjeologjike
Lista mbyllet me numër rendor 24











